b'\n_START_ARTICLE_\nPeter Henlein\n_START_SECTION_\nRani \xc5\xbeivot\n_START_PARAGRAPH_\nSin n\xc3\xbcrnber\xc5\xa1koga no\xc5\xbeara, ro\xc4\x91en oko 1485., ve\xc4\x87 1509. postao je majstor zanata. Razumio se sjajno u izradu mehani\xc4\x8dkih strojeva. Slo\xc5\xbeena konstrukcija mehani\xc4\x8dkog mjera\xc4\x8da vremena te za to potrebno poznavanje matematike i fizike izazvali su \xc4\x8dak i kod njegovih u\xc4\x8denih suvremenika najve\xc4\x87e po\xc5\xa1tovanje. Njegovi satovi istovremeno su pokazivali astronomski tijek zvije\xc5\xbe\xc4\x91da, \xc5\xa1to je prepostavljalo i temeljito poznavanje astronomije.\n_START_SECTION_\nVisoka preciznost\n_START_PARAGRAPH_\nPrve minijaturne satove koji su sami i\xc5\xa1li, Henlein je ugra\xc4\x91ivao u malene kutije koje podsje\xc4\x87aju na dana\xc5\xa1nje limenke. Kao takozvani stolni satovi, bili su preveliki da bi se mogli staviti u d\xc5\xbeep, no bili su ipak prijenosni, \xc5\xa1to se nije moglo re\xc4\x87i za prija\xc5\xa1nje stoje\xc4\x87e i druge satove s pogonom i utezima. Imali su kazaljku koja je pokazivala sate, a pogonska snaga u opruzi bila je dostatna za vi\xc5\xa1e od jednoga dana. Kutije i broj\xc4\x8danik bili su umjetni\xc4\x8dki i bogato ure\xc5\xa1eni, ve\xc4\x87inom po uputama vrlo imu\xc4\x87nih naru\xc4\x8ditelja. Henlein je s mnogo osje\xc4\x87aja u prstima nastavio usavr\xc5\xa1avati tehniku svojih mehanizama te je uskoro s velikom precizno\xc5\xa1\xc4\x87u izra\xc4\x91ivao jo\xc5\xa1 manje satne djelove. No u privatnom \xc5\xbeivotu Henlein je, koji je bio vje\xc5\xa1t u preciznoj mehanici, znao katkad izgubiti osje\xc4\x87aj za takt. Vi\xc5\xa1e puta se spominje u gradskim spisima grada N\xc3\xbcnberga. Prije nego \xc5\xa1to je polo\xc5\xbeio majstorski ispit, bio je optu\xc5\xbeen za sudjelovanje u ubojstvu bravarskoga kalfe. No proces je obustavljen jer ni jednom od uptu\xc5\xbeenih ubojstvo nije bilo dokazano. Peter Henlein umro je 14. studenoga 1542. godine u N\xc3\xbcnbergu.\n_START_SECTION_\nSatovi\n_START_PARAGRAPH_\nPrepostavlja se da su Henleinovi prvi satovi, koji su se zvali \xc2\xbbsatovi u vre\xc4\x87i\xc2\xab, nastali oko 1520. godine. Ugra\xc4\x91ivao je najmanje satne mehanizme, koji su radili 40 sati, u takozvane dabrove glave. To su bile malene okrugle ili jajolike kapsule s prorezima veli\xc4\x8dine kestena, koje su se nosile na uzici ili lancu oko vrata i prvotno su sadr\xc5\xbeavale mirisne esencije. Ti \xc2\xbbsatovi s dabrovim glavama\xc2\xab\xc2\xa0bili su prava mala remek-djela satne tehnike.'